थॉमस एल्वा एडिसन अपने ग्रामोफोन का आविष्कार कर चुके थे और उन्होंने मैक्स मूलर को कुछ विशेष शब्दों का चुनाव करने की जिम्मेदारी सौंपी। एडिसन चाहते थे कि ग्रामोफोन से जो आवाज पहली बार सुनाई दे, वह बेहद खास हो। सार्वजनिक प्रदर्शन के दौरान प्रो. मैक्स मूलर ने ग्रामोफोन पर ऋग्वेद का पहला सूक्त ‘अग्नि मीले पुरोहितं’ रिकॉर्ड किया। प्रो. मैक्स मूलर ने जब ग्रामोफोन पर सुनाई दिए इन शब्दों का मतलब पूछा तो किसी के पास जवाब नहीं था। मैक्स मूलर ने उस वक्त कहा था कि ऋग्वेद मनुष्य द्वारा लिखे गए सबसे पहले ग्रंथ है। ऋग्वेद का यह श्लोक इसलिए भी खास है, क्योंकि कलम से लिखा गया यह पहला श्लोक था।

मैक्स मूलर का सर्वाधिक महत्वपूर्ण कार्य 51 जिल्दों में ‘सैक्रेड बुक्स ऑफ़ दि ईस्ट’ (पूर्व के धार्मिक-पवित्र-ग्रंथ) का संपादन रहा है। यह कार्य 1875 में शुरू किया गया था, लेकिन तीन जिल्दों के अलावा सारा कार्य मैक्स मूलर के जीवनकाल में ही प्रकाशित हो चुका था। मैक्स मूलर ने ‘भारतीय दर्शन’ पर भी रचनाएं की थीं। अंतिम दिनों वह बौद्ध दर्शन में अधिक रुचि रखने लगा था। 28 अक्टूबर 1900 को ऑक्सफोर्ड में ही मैक्स मूलर का निधन हुआ।

जीवनी
हिन्दू धर्म का शुभचिन्तक या शत्रु?
ग्रामोफोन और मैक्स मूलर
भाषाशास्त्र में विशेषज्ञता